CELEX: 62006FJ0034
Language: ro
Date: 2007-11-22
Title: Hotărârea Tribunalului Funcției Publice (camera a doua) din data de 22 noiembrie 2007. # Christos Michail împotriva Comisiei Comunităților Europene. # Funcție publică - Funcționari - Acțiune în anulare - Acțiune în despăgubiri. # Cauza F-34/06.

HOTĂRÂREA TRIBUNALULUI FUNCȚIEI PUBLICE (Camera a doua)
      22 noiembrie 2007
      Cauza F‑34/06
      Christos Michail
      împotriva
      Comisiei Comunităților Europene
      „Funcție publică — Funcționari — Evaluare — Raport asupra evoluției carierei — Exercițiul de evaluare 2004 — Acțiune în anulare — Acțiune în despăgubire”
      Obiectul: Acțiune formulată în temeiul articolelor 236 CE și 152 EA, prin care domnul Michail solicită anularea raportului asupra evoluției
         carierei întocmit în privința sa pentru perioada 1 ianuarie-31 decembrie 2004, anularea deciziei din 4 noiembrie 2005 de respingere
         a reclamației formulate împotriva raportului asupra evoluției carierei pentru anul 2004, precum și obligarea Comisiei la plata
         sumei de 120 000 de euro pentru repararea prejudiciului moral pe care pretinde că l‑a suferit
      
      Decizia: Respinge acțiunea. Fiecare parte suportă propriile cheltuieli de judecată.
      
      Sumarul hotărârii
      Funcționari — Evaluare — Raport asupra evoluției carierei
      (Statutul funcționarilor, art. 43)
      Din moment ce nu s‑a putut proceda la evaluarea randamentului, a competențelor și a conduitei în serviciu a unui funcționar
         pentru o perioadă în decursul căreia nu i‑a fost încredințată nicio atribuție de serviciu, rezultă că un funcționar nu poate
         critica raportul asupra evoluției carierei întocmit în privința sa pentru anul respectiv pentru motivul că acesta nu cuprinde
         evaluarea unei astfel de perioade.
      
      (a se vedea punctul 31)
      Trimitere la:
      Tribunalul Funcției Publice: 22 noiembrie 2007, Michail/Comisia, F‑67/05, RecFP, p. I-A-1-0000şi II-A-1-0000, punctul 33